1998018326 - Taloussanomat - Ilta-Sanomat
TYÖNTEKIJÄT HUOJENTUNEITA
Julkaistu: 23.9.1998 0:00
Engelin työntekijät vastaanottivat omistuspohjan laajennustiedot huojentuneina. Pääluottamusmies Juhani Salosen mukaan nyt tehty ratkaisu on juuri sitä, mitä on koko ajan toivottu. -Eniten pelättiin joutumista kilpailijalle, joka olisi ollut työntekijöiden kannalta huono vaihtoehto. Näillä eväillä kokonaisuus pysyy turvallisena, Salonen sanoo. Luottamushenkilöporras sai tietää myynnistä jo etukäteen. Työntekijöitä informoitiin tilanteesta vasta eilen iltapäivällä. Salosen mielestä väljempi tiedotuspolitiikka olisi pannut liikkeelle vain turhan huhumyllyn. -Homma hoidettiin kokonaisuudessaan ihan hyvin. Timo Sormunen